National Commission for Civic Education (NCCE)

**National Commission for Civic Education (NCCE)** anɛ gɔmena tʋʋma lʋgʋri bɛ Ghana. Lʋgʋr la tʋʋm anɛ ye ba paal Ghana dim ban na bɛ siem/ ba bɛllim yɛla. Ba da maal lʋgʋr la nɛ dɔlisid Act 452 of the Parliament of Ghana yʋʋm tusir, kɔbiswai nɛ piswai nɛ atan la ni (1993). 

## Din an siem nɛ nambanɛ bɛ di pʋʋgin
Nidib ayɔpɔi tʋm lʋgʋr la ni ka di kpɛɛm aan di kʋkdaan, nyaadɔlib ayi nɛ nidiba anaasi banɛ paas lʋgʋr la pʋʋg. Ghana Zuraan ɛɛnti die saalʋgʋ yi nimbanɛ an Council of State dim la sanan ka gaans nimbanɛ nar ye ba tʋm lʋgʋr la ni .

**Onɛ tʋm lʋgʋr la ni ziesim**

Di anɛ tilas ye nimbanɛ tʋm lʋgʋr la ni an Ghana nidib bɛɛ yi Ghana ka mɔr ziesimnam banɛ paal ye o daana na nyaŋi lieb Wadmaan Ghana kpɛla ka mɛ pʋ an tuon gat naadɔsia nii. 

**Zielis banɛ bɛ tis banɛ tʋm lʋgʋr la ni**

Nimbanɛ tʋm National Commission for Civic Education la mɔr nyadi nam kɔnɔb kɔnɔb dɔlisidi ba ziesim tʋʋma la ni. "Lʋgʋr la kʋkdaan na mɔr nyadi kanɛ ka Appeal kɔɔt Piyamnam mɔr, ka o nyaadɔl na an nwɛnɛ High kɔɔt Piyamnami an siem la". Nidiba anaasi banɛ kpɛlim lʋgʋr la ni la ziesim na yinɛ Ghana Wadmaannibi gbane siem. 

## Lʋgʋr la tʋʋma
Dɔlisid Ghana wada gbaʋŋ la yɛl siem la, lʋgʋr la nar ye di tʋm tʋʋma anu.

1.      Nar ye di paal ka kɛ ka nidib baŋ zielis nɛ gbanar dinɛ paal ye Republic of Ghana wada gbaʋŋ la an wada kanɛ ka sɔ wʋsa na dɔl.

2.     Paal ka kpɛmis nidib la ye ba guum wada gbaʋŋ la saŋa wʋsa, ka da bas suor ka nidib tuugi di ka sanam wada la

3.     Gbane gbanabanɛ ka gɔmena na nɔki tʋm, saŋa yinne paae yinne, gbane gbanari tis teŋ la wʋsa, tis regiona ka mɛ gbane tis district nam ka di sʋŋ ka wada gbaʋŋ la yɛl siel la nyaŋi tʋm.

4.     Gbane, tʋm ka gɔs gbanabanɛ an ye di paal nidib ba bɛllim na an siem siem Ghana kpɛla ka ba baŋ ye ninsaal wʋsa nyadi anɛ zaalim ka sɔ pʋ daamidi o tiraana.

5.      Ba vɛɛns ka tis gɔmena labaar, dinɛ gu ka nidib pʋ nyaŋidi dɔl wada din nar siem ka di yinɛ nidib ziesim pʋ zɛm taaba nɛ suobanɛ ka ba na dɔl ka nyaŋi maal yɛlkan.

## Tʋʋmtitada banɛ ka di tʋm
National Commission for Civic Education nie paalʋ nɛ vɔɔtʋg yʋʋm ka ba ɛɛnti giligidi paan banɛ vɔɔtid la vɔɔtʋg la ye di an siem nɛ ban na an siem ka vɔɔt la naam paae, vɔɔt la saŋa nɛ vɔɔt la yaa gaad. Fassi ka yʋʋm tusa ayi nɛ piinɛ ayi Ghana wʋsa vɔɔtʋg la paae (2012 Ghanaian general elections) lʋgʋr la da giligi paal banɛ vɔɔtid la wʋsa vɔɔt saaŋ la ka ba ye ba paas la na an siem. 

## Ban nɛ banɛ laasi tʋm
Lʋgʋr la laasnɛ nɛ lʋgsieba nyaŋidi tʋmmi ba tʋʋma sʋʋŋa ka daʋŋ kae. Lʋgʋban yinne anɛ Ghana Institute of Linguistics, Literacy and Bible Translation GILLBT, banɛ nyaŋi sʋŋ ka ba lɛbig yʋʋm tusir, kɔbiwai nɛ piswai nɛ ayi wada gbaʋŋ la (1992 Constitution of Ghana) keŋ Ghana buudi pianad pistan (30 Ghanaian languages). Di mɛ lɛn laas nɛ International Federation of Women Lawyers lɛbig "Rights of Ghanaian Women" keŋ buudi pianad sieba ni. Yʋʋm tusa ayi nɛ pisi nwadis piinɛ yinne la ni (November 2020), European Union (EU) da tis lʋgʋr la ligidi nwɛnɛ Eurosnam miliyɔŋ yinne. Nɛ da anɛ ye di sʋŋ lʋgʋr la ka ba giligi mɔɔli tis nidib sumalisim yɛla ka vɔɔt la naam paae, din da kpɛlim nwadig yinne ka vɔɔt paae la. Ba da maan nɛɛŋa ka ba pʋtɛnɛr bɛnɛ regionnam anu banɛ bɛ Northern Ghana la ka zamiskaŋa da nar ye di nɔk nwadis piinɛ anii.

## Nimbanɛ bɛ lʋgʋr la ni

Onɛ an lʋgʋr la kʋkdaan nananna anɛ Josephine Nkrumah. Ka kʋkdaan nyaadɔl aan Samuel Asare Akuamoah. Zuraan John Mahama da gaŋ Josephine Nkrumah ye o an lʋgʋr la kʋkdaan yʋʋm tusa ayi nɛ piinɛ yuobʋ nwadis piinɛ ayi la ni (December 2016).

## kpɛɛm kʋda

* Larry Bimi – Chairman (2009–2011)
* Charlotte Osei – Chairperson (2011–2015)

## Gbanvɛɛnsa